**ריאל סוסיֶאדד דה פוטבול** (בספרדית: **Real Sociedad de Fútbol**, אגודת כדורגל מלכותית) הוא מועדון כדורגל ספרדי מן העיר סן סבסטיאן שבחבל הבסקים. המועדון, שהוקם ב-17 בספטמבר 1909, משחק בלה ליגה ברציפות מעונת 2010/2011. האצטדיון הביתי של הקבוצה הוא אצטדיון אנואטה, המכיל 39,500 מקומות. הקבוצה זכתה פעמיים באליפות, שלוש פעמים בגביע המלך הספרדי, והגיעה לגמר הגביע חמש פעמים נוספות.

היסטוריה
--------

הכדורגל הגיע לסן סבסטיאן עם הגעתם, בתחילת המאה ה-20, של סטודנטים ופועלים מבריטניה, שהקימו ב-1904 את "מועדון הפנאי של סן סבסטיאן", והתחרו במגרת גביע המלך הספרדי שנה לאחר מכן. באותה שנה הוקם "מועדון הכדורגל סן סבסטיאן", כאגודה נפרדת של המועדון. ב-1909, כשהוגשה בקשה להשתתף בגביע המלך, בעיות בירוקרטיה אילצו את המועדון להתחרות בתור "מועדון רוכבי האופניים של סן סבסטיאן". המועדון זכה בתואר לאחר ניצחון 1–3 על אספניול בגמר. לבסוף, "מועדון הכדורגל סוסיאדד" הוקם בספטמבר 1909.

ב-1910 התחרו המועדונים הספרדיים בשני מפעלי גביע מקבילים, וסוסיאדד השתתפה בגביע UECF, בשם Vasconia de San Sebastian. באותה שנה בחר המלך אלפונסו ה-13, שסן סבסטיאן הייתה בירת הקיץ שלו, לפרוש את חסותו על המועדון, וכך נוסף ה-Real (מלכותי) לשם המועדון - מועדון הכדורגל ריאל סוסיאדד.

סוסיאדד הייתה מבין מייסדות הליגה הספרדית ב-1928, כשאת עונת הבכורה של הליגה היא סיימה במקום ה-4, ושחקן הקבוצה פרנסיסקו ביאנזובס זכה בתואר מלך השערים. שם הקבוצה שונה ל-Donostia Club de Futbol ב-1931, עם עליית הרפובליקה הספרדית השנייה, אך שונה חזרה לריאל סוסיאדד לאחר מלחמת האזרחים הספרדית. הקבוצה שיחקה לסירוגין בליגה הבכירה וליגת המשנה, כשבמהלך שנות ה-40 היא החליפה ליגות לא פחות מ-7 פעמים.

שיא הצלחתה של הקבוצה היה בתחילת שנות ה-80, אז זכתה בשתי אליפויות ברצף, ואף העפילה לחצי גמר גביע האלופות בעונת 1982/1983. במשך שנים רבות נהגה הקבוצה להחתים אך ורק שחקנים בסקים (כפי שנהוג גם באתלטיק בילבאו), עד אשר מדיניות זו הופסקה ב-1989 עם החתמתו של האירי הבינלאומי ג'ון אלדריג' מליברפול.

שנות התשעים עמדו בסימן נסיגה של הקבוצה ומיקום בעיקר במרכז הטבלה או בתחתית הטבלה של הליגה הספרדית. אף על פי שבקבוצה שיחקו בסוף שנות התשעים זרים מוכשרים כמו הרוסי ולרי קרפין והסרבי דרקו קובצ'ביץ', הקבוצה לא הצליחה לשחזר את ימי תהילתה.

בעונת 2002–2003, לאחר שבילתה מספר עונות רצופות בתחתית הליגה, מונה למאמן הקבוצה הצרפתי ריינלד דניו שזכה שנתיים לפני כן באליפות צרפת עם נאנט. דניו החזיר לקבוצה את קובצ'ביץ' וקרפין, שעזבו אותה כמה שנים לפני כן וכן את השוער ההולנדי סנדר ווסטרוולד מליברפול. אלו הצטרפו לחלוץ הטורקי ניהאט קהבצ'י ושחקן הבית צ'אבי אלונסו לעונת שיא במהלכה הובילה הקבוצה את הליגה החל מפתיחת העונה ועד מחזורי הסיום. רק רצף ניצחונות של ריאל מדריד במחזורי הסיום מנעו מריאל סוסיאדד זכייה באליפות, והקבוצה נאלצה להסתפק במקום השני.

הקבוצה שיחקה בליגת האלופות בעונת 2003/04, וסיימה במקום השני אחרי יובנטוס ולפני פ.ס.וו. איינדהובן וא.א.ק. אתונה. הקבוצה העפילה לשמינית הגמר שם הודחה בידי אולימפיק ליון אחרי הפסד כפול.

בסיום עונת 2006/07, אחרי 39 שנים ברציפות בליגה הראשונה, נשרה סוסיאדד לליגה השנייה. הקבוצה הייתה על סף עלייה לליגה הראשונה כבר בעונתה הראשונה בליגת המשנה, אך סיימה במקום הרביעי. בסיום עונת 2009/10 חזרה סוסיאדד לליגה הראשונה אחרי 3 שנות היעדרות.

בעונת 2012/13 סיימה במקום הרביעי שהקנה לה כרטיס למוקדמות ליגת האלופות. צמד ניצחונות על ליון הצרפתית בפתיחת עונת 2013/14 העניק לסוסיאדד כרטיס לשלב הבתים של ליגת האלופות בפעם השנייה בתולדותיה. הקבוצה סיימה אחרונה את שלב הבתים אחרי מנצ'סטר יונייטד, באייר לברקוזן ושחטאר דונצק. את העונה סיימה סוסיאדד במקום השביעי בליגה, שהקנה לה כרטיס למוקדמות הליגה האירופאית. סוסיאדד לא הצליחה להעפיל לשלב הבתים של הליגה האירופאית אחרי הפסד כפול לקרסנודאר.

את עונת 2014/2015, סיימה סוסיאדד במקום ה-12, כאשר ניצחה בסך הכול 11 משחקי ליגה. סוסיאדד לא הצליחה להעפיל לליגה האירופית גם בעונה שלאחר מכן, כשסיימה במקום ה-9 בלה ליגה.

בסיום עונת 2016/2017 סיימה סוסיאדד במקום ה-6, אשר הקנה לה כרטיס למוקדמות הליגה האירופית, ולאחר שלוש שנות בצורת הצליחה לשוב למסגרות אירופיות. בעונת 2017/2018 של הליגה האירופית, הוגרלה סוסיאדד בבית י"ב יחד עם זניט סנקט פטרבורג, רוזנבורג ווארדאר סקופיה. סוסיאדד סיימה את שלב הבתים במקום השני, לאחר שניצחה ארבעה משחקים מתוך שישה והעפילה לשלב 32 הגדולות. בשלב 32 הגדולות הודחה סוסיאדד על ידי רד בול זלצבורג האוסטרית, כשהפסידה 3–4 בסיכום שני המשחקים. בסוף אותה עונה סיימה סוסיאדד במקום ה-11 בלה ליגה, וכשלה להעפיל למסגרת אירופית לעונה הבאה. גם בעונת 2018/2019 כשלה סוסיאדד להעפיל למסגרת אירופית כשסיימה במקום התשיעי בליגה, כאשר היא מסיימת כמנצחת רק ב-11 משחקי ליגה.

ב-3 באפריל 2021 זכתה סוסיאדד בתואר הראשון שלה מזה 34 שנה, כשניצחה את אתלטיק בילבאו 1-0 בדרבי הבסקי במסגרת גמר גביע המלך לשנת 2020 (גמר שנדחה כמעט בשנה כדי לאפשר לצופים להגיע לאצטדיון בשל הגבלות מגפת הקורונה אך ההגבלות נמשכו גם ב-2021 ולכן המשחק נערך ללא קהל).

בעונת 2022/2023 סיימה הקבוצה במקום הרביעי בלה ליגה, והעפילה בפעם השלישית בתולדותיה לליגת האלופות.

סגל הקבוצה
----------

נכון ל-1 בפברואר 2024

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ספרדספרד | שוער | אלכס רמירו  |
| 2 | ספרדספרד | מגן | אלבארו אודריאוסולה  |
| 3 | ספרדספרד | בלם | אייחן מונוז  |
| 4 | ספרדספרד | קשר | מרטין סובימנדי  |
| 5 | ספרדספרד | קשר | איגור סובלדיה  |
| 6 | ספרדספרד | בלם | אריץ אלוסטונדו  |
| 7 | ספרדספרד | חלוץ | אנדר בארנצ'אה  |
| 8 | ספרדספרד | קשר | מיקל מרינו  |
| 9 | ספרדספרד | חלוץ | קרלוס פרננדס  |
| 10 | ספרדספרד | קשר | מיקל אויארסבאל  (קפטן) |
| 11 | סורינאםסורינאם | חלוץ | שראלדו בקר  |
| 12 | רוסיהרוסיה | קשר | ארסן זכריאן  |
| 13 | ספרדספרד | שוער | אונאי מרארו  |

 |  | 

| מס' |  | עמדה | שם |
| --- | --- | --- | --- |
| 14 | יפןיפן | קשר | טקפוסה קובו  |
| 15 | ספרדספרד | קשר | אורקו גונסאלס דה סאראטה  |
| 16 | ספרדספרד | קשר | יון אנדר אולאסאגאסטי  |
| 17 | סקוטלנדסקוטלנד | מגן | קירן טיירני  (בהשאלה מארסנל) |
| 18 | מאלימאלי | מגן | האמארי טראורה  |
| 19 | ניגריהניגריה | חלוץ | עומאר סאדיק  |
| 20 | ספרדספרד | בלם | יון פאצ'קו  |
| 21 | פורטוגלפורטוגל | חלוץ | אנדרה סילבה  (בהשאלה מר.ב. לייפציג) |
| 22 | ספרדספרד | קשר | בניאט טוריאנטס  |
| 23 | ספרדספרד | קשר | ברייס מנדס  |
| 24 | ספרדספרד | מגן | רובין לה נורמן  |
| 25 | ספרדספרד | מגן | חאבי גאלאן  (בהשאלה מאתלטיקו מדריד) |

 |

שחקני עבר מפורסמים
------------------

|  |  |  |  |  |
| --- | --- | --- | --- | --- |
| * ספרדספרד צ'אבי אלונסו
* סרביהסרביה דרקו קובאצ'ביץ'
* רוסיהרוסיה ואלרי קרפין
* ספרדספרד מיקל ארטטה
* ספרדספרד חוסבה אצ'ברייה
 |  | * צ'ילהצ'ילה מארק גונסאלס
* טורקיהטורקיה ניהאט קהבצ'י
* בוסניה והרצגובינהבוסניה והרצגובינה מהו קודרו
* ספרדספרד אונאי אמרי
* ספרדספרד חבייר אורוטי
 |  | * צרפתצרפת אנטואן גריזמן
* צ'ילהצ'ילה קלאודיו בראבו
* ספרדספרד אלברטו גוריס
* מקסיקומקסיקו קרלוס ולה
* ספרדספרד דויד סילבה
 |

תארים
-----

* **אליפות ספרד: (2)**
	+ 1980/1981, 1981/1982
* **גביע המלך הספרדי: (3)**
	+ 1909, 1986/1987, 2019/2020
* **הסופר קאפ הספרדי: (1)**
	+ 1982
* **אליפויות הליגה הספרדית השנייה: (3)**
	+ 1948/1949, 1966/1967, 2009/2010

ראו גם
------

* הדרבי הבסקי

קישורים חיצוניים
----------------

ויקישיתוף מדיה וקבצים בנושא **ריאל סוסיאדד** בוויקישיתוף
* אתר האינטרנט הרשמי של ריאל סוסיאדד
* ריאל סוסיאדד, ברשת החברתית פייסבוק

* ריאל סוסיאדד, ברשת החברתית אקס (טוויטר)

* ריאל סוסיאדד, ברשת החברתית אינסטגרם

* ריאל סוסיאדד, ברשת החברתית טיקטוק

* ריאל סוסיאדד, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu
* אוריאל דסקל, ריאל עם הכתר האמיתי, באתר כלכליסט, 17 במרץ 2022

הערות שוליים
------------

1. ↑  ‏התואר האבוד: ריאל סוסיאדד זכתה בגביע המלך לעונת 2019/20, באתר ספורט1, 4 באפריל 2021
2. ↑  Real Sociedad, www.realsociedad.eus (באנגלית)

| ספרדספרד לה ליגה, עונת 2023/2024 בלה ליגה |
| --- |
| 

|  |
| --- |
| אוססונה • אלאבס • אלמריה • אתלטיק בילבאו • אתלטיקו מדריד • ברצלונה • גרנדה • ויאריאל • ולנסיה • ז'ירונה • חטאפה • לאס פאלמאס • מיורקה • סביליה • סלטה ויגו • קדיס • ראיו ואיקאנו • ריאל בטיס • ריאל מדריד • ריאל סוסיאדד |

 |

| **ליגת האלופות 2023/24** |
| --- |
| **בית א'** | **בית ב'** | **בית ג'** | **בית ד'** | **בית ה'** | **בית ו'** | **בית ז'** | **בית ח'** |
| גרמניהגרמניה באיירן מינכן | ספרדספרד סביליה | איטליהאיטליה נאפולי | פורטוגלפורטוגל בנפיקה ליסבון | הולנדהולנד פיינורד | צרפתצרפת פריז סן-ז'רמן | אנגליהאנגליה מנצ'סטר סיטי | ספרדספרד ברצלונה |
| אנגליהאנגליה מנצ'סטר יונייטד | אנגליהאנגליה ארסנל | ספרדספרד ריאל מדריד | איטליהאיטליה אינטר מילאנו | ספרדספרד אתלטיקו מדריד | גרמניהגרמניה בורוסיה דורטמונד | גרמניהגרמניה ר.ב. לייפציג | פורטוגלפורטוגל פורטו |
| דנמרקדנמרק פ.צ. קופנהגן | הולנדהולנד פ.ס.וו. איינדהובן | פורטוגלפורטוגל בראגה | אוסטריהאוסטריה רד בול זלצבורג | איטליהאיטליה לאציו | איטליהאיטליה מילאן | סרביהסרביה הכוכב האדום בלגרד | אוקראינהאוקראינה שחטאר דונצק |
| טורקיהטורקיה גלאטסראיי | צרפתצרפת לאנס | גרמניהגרמניה אוניון ברלין | ספרדספרד ריאל סוסיאדד | סקוטלנדסקוטלנד סלטיק | אנגליהאנגליה ניוקאסל יונייטד | שווייץשווייץ יאנג בויז | בלגיהבלגיה רויאל אנטוורפן |